Təcrübə-Sənaye Zavodu (Azərbaycan)

AMEA Neft-Kimya Prosesləri İnstitutunun Təcrübə-Sənaye Zavodu — Azərbaycan Milli Elmlər Akademiyasının strukturuna daxil olan elmi-tədqiqat təşkilatı.

 Tarixi 
AMEA Təcrübə-sənaye zavodu 1974-cü ildə Neft Kimya Prosesləri İnstitutunun Əhmədli Eksperimental bazası əsasında yaradılmışdır.

AMEA Təcrübə-sənaye zavodu ölkəmizdə bu tipli ilk və yeganə təcrübə sınaq müəssisəsidir.

TSZ-nin əsas vəzifəsi elmlə istehsalat arasında birbaşa əlaqənin yaradılması, təcrübə və təcrübə-sənaye miqyasında yeni texnoloji proseslərin mənimsənilməsi, layihə göstəricilərinin çıxarılması və eyni zamanda neft-kimya və texniki təyinatlı məhsulların istehsalından ibarətdir.

AMEA Rəyasət Heyətinin 06 noyabr 2013-cü il tarixli 22/3 №-li Qərarı ilə Neft Kimya Prosesləri İnstitutunun Təcrübə-Sənaye zavodu bilavasitə Azərbaycan Milli Elmlər Akademiyasının Rəyasət Heyətinin tabeliyinə verilmişdir və bu qərarın icrası Təcrübə-Sənaye Zavodunun respublikanın müxtəlif elmi-tədqiqat və təhsil müəssisələri ilə daha geniş elmi-texniki əlaqələr yaratmasına imkan vermişdir.

 Fəaliyyət istiqamətləri 
Elmlə istehsalat arasında birbaşa əlaqənin yaradılması, təcrübə və təcrübə-sənaye miqyasında yeni innovasiyalı texnoloji proseslərin cəlb edilməsi, mənimsənilməsi, və bu texnoloji proseslər əsasında neft-kimya və digər texniki təyinatlı məhsulların, təcrübə partiyalarının geniş istehsalı və satışıdır.

AMEA İnstitutları və Azərbaycanın digər elm və təhsil müəssisələrindən daxil olmuş sifarişlər əsasında birgə elmi-tədqiqat və elmi-təcrübə işlərinin aparılması, alınmış nəticələr əsasında yeni texniki təyinatlı məhsulların təcrübə partiyalarının istehsalının və satışının təşkilidir.

 Elmi nəticələr 
Azərbaycan və MDB-nin 20-dən çox elm və təhsil müəssisələri ilə geniş elmi texniki əlaqələr qurulmuş, əməkdaşlıq müqavilələri bağlanmış, çoxlu sayda pilot, təcrübə, təcrübə-sənaye qurğuları və sahələri yaradılmış, onlarla yeni texnologiyalar təcrübə-sənaye miqyasında mənimsənilərək Respublikanın iri sənaye müəssisələrində tətbiq olunmuşdur. Elmi nəticələr barədə çoxlu sayda elmi məqalələr yazılmış və patentlər alınmışdır.
Zavodda elmi-təcrübə işləri ilə yanaşı Azərbaycanda profil müəssisələr tərəfindən istehsal olunmayan, lakin böyük tələbat duyulan yağların (M-16B2, M-14B2, M-10Г2, niqrol, ox yağları, KS-19 və s.) istehsalının texnoloji prosesləri zavodda mövcuddur. Son illərdə TSZ-də aparılmış elmi-tədqiqat işlərinin nəticəsində sulfolaşdırılmışmış bitki yağları əsasında dünyada analoqu olmayan texnologiya üzrə yeni nəsil universal kompleks sürtkü materialı alınmışdır.Əsas texniki göstəricilərinə görə bu sürtkü növü öz analoqlarını (solidol, litol-24, ЛЗ-ЦНИИ,ЦИАТИМ-201 və s.) üstələyir.

Zavodda elmi-təcrübə işləri ilə yanaşı müxtəlif mühərrik, transmissiya, kompressor, hidravlika yağları, ox yağı, plastik sürtkü materialları, superplastifikatorlar, inhibitorlar, deemulqatorlar, lak-boya maddələri, hidrogen qazı, azot qazı və maye azot, karbon dioksidi qaz şəkilli və bərk halda (quru buz), ferromaqnit əsaslı polimer nanokompozit, müxtəlif ölçülü polietilen borular və s. neft kimya profilli məhsullar istehsal edilir.

İşçilərinin ümumi sayı
AMEA TSZ-nun işçilərinin ümumi sayı 83 nəfərdir.

 Struktur bölmələri 
 İqtisadiyyat şöbəsi

 İstehsalat-texnoloji şöbə

 Kadrlar və dəftərxana-təsərrüfat şöbəsi

 Təhlükəsizlik texnikası, yanğın təhlükəsizliyi, əməyin mühafizəsi və mülki-müdafiə şöbəsi

 1 saylı texnoloji sex

 2 saylı texnoloji sex

 3 saylı texnoloji sex

 4 saylı texnoloji sex

 Eksperimental-mexaniki sex

 Elektrik təchizatı sexi

 Zavod elmi-tədqiqat sınaq laboratoriyası

 Marketinq qrupu

 Tərəfdaşları 
 48px Azərbaycan Respublikası Dövlət Neft Şirkəti (SOCAR)

 39px Azərbaycan Respublikası Dövlət Sərhəd Xidməti
 39px Azərbaycan Xəzər Dəniz Gəmiçiliyi
 44 px Bakı metropoliteni

 35 px Suraxanı Maşınqayırma Zavodu
 "ACTİON GROUP" MMC
 "HOLCİM AZƏRBAYCAN" QSC
 "AZƏRAVTOYOL" ASC
 "EL OİL" MMC

 Elmi-tədqiqat sınaq laboratoriyası 
Zavodunun Elmi-tədqiqat sınaq laboratoriyası zavodda istehsal olunan məhsulun keyfiyyətinə nəzarət, istehsal olunan məhsula vaxtında texniki sənədlərə müvafiq olan pasportların verilməsi, texniki sənədlərə uyğun olaraq xammalların və yarımfabrikatların keyfiyyətinə analiz və nəzarəti həyata keçirir. Bununla yanaşı laboratoriyada elmi-tədqiqat işləri də aparılır. Belə ki, yeni məhsulların istehsalından əvvəl sənaye-sınaq partiyalarının alınması üçün laboratoriya pilot qurğusunda nümunələr alınır, ressept dəqiqləşdirilir və texnoloji reqlament tərtib olunur. Daha sonra məhsulun istehsalına başlanılır.

Laboratoriyaya daxil olan nümunələr aşağıdakı cihazlar vasitəsilə analiz olunur:
+ Nümunələri analiz aparan cihazlar Cihazlar  Sınağın adı  Metod EVAPORATİON GREASES BATH 2050  Sürtkülərin və sürtkü yağlarının buxarlanmasının təyini  ASTM D972ASTM D2878 AUTOMATED CLEVELAND OPEN CUP FLASH POİNT TESTER / ACO-8  Neft məhsullarının açıq putada alışma temperaturunun təyini  ASTM D92 PETROLEUM CENTRİFUGE ROTOFİX 46H  	Sürtkü materiallarında mexaniki qarışıqların və suyun ekspress üsulla təyini  ASTM D2273ASTM D96ISO 9001 TOTAL SEDİMENT 1150  Sürtkü yağlarında mexaniki qarışıqların təyini  ASTM D4870IP 375IP 390-A SEMİ- AUTOMATİC VİSCOSİTY BATH- KOEHLER KV4000 K23792 Mayelərin kinematik özlülüyünün təyin  ASTM 445ISO 3104IP 71 COPPER/SİLVER CORROSİON BATH  Mis və gümüş lövhələrdə korroziyanın təyini  ASTM D130 GMATHERM MT1110 ASH DETERMİNATİON  Kül qalığının təyini  ASTM D482 POUR POİNT NEW LAB 300/2  Mayelərin donma temperaturunun təyini  ASTM D97ISO 3016IP 15 ЛИНТЕЛ СК-20  Sürtklərin möhkəmlik həddinin təyini  ГОСТ-7143 ЛИНТЕЛ ПН-10С  Sürtkülərin penetrasiyasının təyini  ASTM-D217ГОСТ 1440–78 LOVIBOND  Yağların rənginin təyin olunması  ASTM D1500 SI ANALYTICS TITROLINE 7000  Yağların qələvi ədədinin təyini  ASTM D2896 S.D.M. model 21–40  Sürtkülərin damcıdüşmə temperaturunun təyini ASTM D2265ISO 6299DIN 51825 GREASES SEPARATION APPARATUS  Sürtkülərdən yağ ayrılması testi (kolloid stabilliyi)  ASTM D6184 SI ANALITICS GmbH TITROLINE 7500 KF TRACE  Yağlarda suyun miqdarının təyini  ASTM D6304 REFRACTOMETER ABBEMAT 300 Mayelərin şüa sındırma əmsalının təyini  ASTM D1218 REFRACTOMETER ABBEMAT 300  Mayelərin şüa sındırma əmsalının təyini ASTM D1218 STABINGER VISCOMETER SVM 3001  Yağların kinematik özlülüyün avtomatik təyiniÖzlülük indeksinin avtomatik təyiniSıxlığın avtomatik təyiniMayelərin dinamik özlülüyünün avtomatik təyini ASTM D7042ASTM D2270ASTM D4052ASTM D7042Areometr  Mayelərin sıxlığının təyini  ГОСТ 18481LUBRICATING GREASES WATER SPRAY APPARATTUS SH/TO643 Sürtkülərin suya davamlılığının püskürmə üsulu ilə yoxlamaq üçün olan test  ASTM D4049

 İstinadlar 

 Həmçinin bax 
Azərbaycan Milli Elmlər Akademiyası

 Xarici keçidlər 
 AMEA-nın Neft-Kimya Prosesləri İnstitutunun və Təcrübə-Sənaye Zavodunun birgə yeni uğuru
 AMEA-nın Təcrübə-Sənaye zavodu
 AMEA Təcrübə — Sənaye Zavodu — Experimental — Industrial Plant


Kateqoriya:Azərbaycan Elm və Təhsil Nazirliyinin institut və təşkilatları